galenus.in-hippocratis-librum-primum-epidemiarum-commentarii-iii 1.3.case13
Γυναῖκα ἣ κατέκειτο ἐν ἀκτῇ τρίμηνον πρὸς ἑωυτὴν ἔχουσα , πῦρ ἔλαβεν , αὐτίκα δ’ ἤρξατο πονέειν ὀσφύν . τρίτῃ πόνος τραχήλου καὶ κεφαλῆς , κατὰ κληῖδα , χεῖρα δεξιὰν , διὰ ταχέων δὲ γλῶσσα ἠφώνει , δεξιὴ χεὶρ παρέθη μετὰ σπασμοῦ παραπληκτικὸν τρόπον , παρελήρει πάντα , νύκτα δυσφόρως , οὐκ ἐκοιμήθη , κοιλίη ἐπεταράχθη χολώδεσιν , ὀλίγοισιν , ἀκρήτοισιν . τετάρτῃ γλῶσσα φωνῆς ἐλύθη , σπασμὸς τῶν αὐτῶν , πόνοι πάντων παρέμενον , καθ’ ὑποχόνδριον ἐσπασμένα σὺν ὀδύνῃ , οὐκ ἐκοιμᾶτο , παρέκρουσε πάντα , κοιλίη ταραχώδης , οὖρα λεπτὰ οὐκ εὔχροα . πέμπτῃ πυρετὸς ὀξὺς , ὑποχονδρίου πόνος , παρέκρουσε πάντα , διαχωρήματα χολώδεα , ἐς νύκτα ἵδρωσεν , ἄπυρος . ἕκτῃ κατενόει , πάντων ἐκουφίσθη , περὶ δὲ κληῖδα ἀριστερὴν πόνος παρέμενε , διψώδης , οὖρα λεπτὰ , οὐκ ἐκοιμήθη . ἑβδόμῃ τρόμος , ὑπεκαρώθη , μικρὰ παρέκρουσεν , ἀλγήματα κατὰ κληῖδα καὶ βραχίονα ἀριστερὸν παρέμενε . τὰ δ’ ἄλλα διεκουφίσθη , πάντα κατενόει , τρὶς δὲ διέμενεν ἄπυρος . ἑνδεκάτῃ ὑπέστρεψεν , ἐπεῤῥίγωσε , πῦρ ἔλαβε . περὶ δὲ τεσσαρεσκαιδεκάτην ἤμεσε χολώδεα , ξανθὰ , ὑπόσυχνα , ἵδρωσεν , ἄπυρος , ἐκρίθη οὐκ ἀνάλγητος ἐκ τῶν αὐτῶν παθημάτων . Ἐσώθη μὲν ἡ αὐτὴ , εἰ καὶ ἰσχυρὰ εἴρηκεν ἅπαντα νοσήματα , εἴ τε σφαλερώτερα · καὶ θαυμάζω γ’ ὅπως οὐδὲν ἔγραψε περὶ τῆς ἡλικίας αὐτῆς . καὶ μὴν μεμνῆσθαι προσήκει τῶν εἰρημένων ἕνεκα τοῦ γινώσκειν ἐν τῷ σπανίῳ διασωζομένας τινὰς ἐγκύμονας , ἐκ τοιούτων νοσημάτων , ἄνευ διαφθορᾶς τῶν ἐμβρύων . ἔτι δὲ κᾀκείνου μεμνῆσθαι προσήκει τοῦ τριῶν καὶ τεσσάρων μηνῶν δυσπαθέστατον τῶν ἄλλων εἶναι · καὶ τοῦτο γινώσκων αὐτὸς ἐν ἀφορισμοῖς εἶπε , τὰς κυούσας φαρμακεύειν , ἢν ὀργᾷ , τετράμηνα καὶ ἄχρις ἑπτὰ μηνῶν , ἧσσον δὲ ταύτας . τὰ δὲ νήπια καὶ τὰ πρεσβύτερα εὐλαβέεσθαι δεῖ . τοῖς μὲν οὖν παιδίοις οἵ τε δεσμοὶ καθ’ οὓς τῇ μήτρᾳ συμπεφύκασιν ἀσθενεῖς εἰσι καὶ τὸ σύμπαν σῶμα μαλακόν · τοῖς δὲ τῆς ἀποκυήσεως ἐγγὺς μεγάλοις οὖσι πολλῆς δεῖται τροφῆς , ἧς ἀποροῦντα πολλάκις ἐν τοῖς ὀξέσι νοσήμασι διαφθείρεται . διὸ καὶ χαλεπώτατόν ἐστι καλῶς διαιτηθῆναι νοσοῦσαν ὀξέως , εἰ μετὰ τοῦ ἐμβρύου ᾖ . εἰ μὲν γὰρ ὡς τὰς ἀκύμονας ἐνδεῶς τρέφεις , διαφθείρεται τὸ κυούμενον . εἰ δ’ ἐκείνου στοχαζόμενος ἐκτενέστερον προσφέρεις αὐτὴν , κίνδυνος ἀποβάλλεσθαι τῇ κυούσῃ . διὰ ταῦτα μὲν τὰ τρίμηνα καὶ τετράμηνα μᾶλλον διασώζονται τῶν ἄλλων . τῇ δ’ οὖν νῦν προκειμένῃ κατὰ τὸν λόγον γυναικὶ καὶ τῶν οὔρων λευκῶν καὶ οὐκ ἀχρόων ὄντων ὅμως ἐγένετο σωθῆναι διὰ ῥώμην φύσεως , ἥτις ἐν νυκτὶ δι’ ἱδρώτων ἔπαυσε τὸν πυρετόν . οὐ μὴν βέβαιόν γε δυνατὸν ἦν γενέσθαι νόσημα κατὰ τὰς ἑξῆς ἡμέρας ἄχρι τῆς ια΄ . ἐν ᾗ πάλιν μετὰ ῥίγους ὑποστρέψασα δι’ ἐμέτου καὶ ἱδρῶτος ἐκρίθη τελέως . ἐν γὰρ ταῖς ἀπὸ τῆς ε΄ ἄχρι τῆς ια΄ τὰ γενόμενα συμπτώματα τοῦ νευρώδους ἦν γένους , οὐ τοῦ φλεβώδους ἢ ἀρτηριώδους . ἐν γοῦν τῇ ζ΄ , φησὶ , τρόμος , ὑπεκαρώθη , σμικρὰ παρέκρουσε , τὰ δέ γε κατὰ τὰς φλέβας ἐπὶ τὸ βέλτιον ἦν πεττόμενα μετὰ τὴν ἐν τῇ ε΄ κρίσιν . ἐπὶ γοῦν τῆς στ΄ ἔγραψεν οὖρα λεπτὰ καὶ προσθεὶς τὰ οὐκ εὔχροα . καὶ τούτων μὲν μεμνῆσθαι χρήσιμον καὶ τὸ τῆς ε΄ ἡμέρας , ὅπως ἀγωνιστικὰς κρίσεις ἐπιφέρει · καὶ γὰρ ὀλίγον ἔμπροσθεν ἄλλον ἄῤῥωστον ἔκρινε δι’ αἱμοῤῥαγίας καὶ νῦν δι’ ἱδρῶτος τὴν προκειμένην ἐν τῷ λόγω γυναῖκα , καίτοι τοῦ νοσήματος ἀμφοτέροις ἀπέπτου κατ’ ἐκείνην τὴν ἡμέραν ὄντος , διὸ μηδὲ τελέαν ἐποιήσατο τὴν κρίσιν .
Lemmas: γυνή ὅς κατάκειμαι ἐν ἀκτή τρίμηνος πρός ἑαυτοῦ ἔχω , πῦρ λαμβάνω , αὐτίκα δέ ἄρχω πονέω ὀσφῦς . τρίτος πόνος τράχηλος καί κεφαλή , κατά κλείς , χείρ δεξιός , διά ταχύς δέ γλῶσσα ἀφωνέω , δεξιός χείρ παρίημι μετά σπασμός παραπληκτικός τρόπος , παραληρέω πᾶς , νύξ δύσφορος , οὐ κοιμάω , κοιλία ἐπιταράσσω χολώδης , ὀλίγος , ἄκρατος . τέταρτος γλῶσσα φωνή λύω , σπασμός ὁ αὐτός , πόνος πᾶς παραμένω , κατά ὑποχόνδριος σπάω σύν ὀδύνη , οὐ κοιμάω , παρακρούω πᾶς , κοιλία ταραχώδης , οὖρον λεπτός οὐ εὔχροος . πέμπτος πυρετός ὀξύς , ὑποχόνδριος πόνος , παρακρούω πᾶς , διαχώρημα χολώδης , εἰς νύξ ἱδρόω , ἄπυρος . ἕκτος κατανοέω , πᾶς κουφίζω , περί δέ κλείς ἀριστερός πόνος παραμένω , διψώδης , οὖρον λεπτός , οὐ κοιμάω . ἕβδομος τρόμος , ὑποκαρόω , μικρός παρακρούω , ἄλγημα κατά κλείς καί βραχίων ἀριστερός παραμένω . ὁ δέ ἄλλος διακουφίζω , πᾶς κατανοέω , τρίς δέ διαμένω ἄπυρος . ἑνδέκατος ὑποστρέφω , ἐπιρριγόω , πῦρ λαμβάνω . περί δέ τεσσαρεσκαιδέκατος ἐμέω χολώδης , ξανθός , ὑπόσυχνος , ἱδρόω , ἄπυρος , κρίνω οὐ ἀνάλγητος ἐκ ὁ αὐτός πάθημα . σῴζω μέν ὁ αὐτός , εἰ καί ἰσχυρός λέγω ἅπας νόσημα , εἰ τε σφαλερός · καί θαυμάζω γε ὅπως οὐδείς γράφω περί ὁ ἡλικία αὐτός . καί μήν μιμνῄσκω προσήκω ὁ λέγω ἕνεκα ὁ γιγνώσκω ἐν ὁ σπάνιος διασῴζω τις ἐγκύμων , ἐκ τοιοῦτος νόσημα , ἄνευ διαφθορά ὁ ἔμβρυον . ἔτι δέ ᾄκεινος μιμνῄσκω προσήκω ὁ τρεῖς καί τέσσαρες μείς δυσπαθής ὁ ἄλλος εἰμί · καί οὗτος γιγνώσκω αὐτός ἐν ἀφορισμός λέγω , ὁ κύω φαρμακεύω , ἐάν ὀργάω , τετράμηνος καί ἄχρι ἑπτά μείς , ἥσσων δέ οὗτος . ὁ δέ νήπιος καί ὁ πρέσβυς εὐλαβέομαι δέω . ὁ μέν οὖν παιδίον ὁ τε δεσμός κατά ὅς ὁ μήτρα συμφύω ἀσθενής εἰμί καί ὁ σύμπας σῶμα μαλακός · ὁ δέ ὁ ἀποκύησις ἐγγύς μέγας εἰμί πολύς δέω τροφή , ὅς ἀπορέω πολλάκις ἐν ὁ ὀξύς νόσημα διαφθείρω . διό καί χαλεπός εἰμί καλός διαιτάω νοσέω ὀξύς , εἰ μετά ὁ ἔμβρυον εἰμί . εἰ μέν γάρ ὡς ὁ ἀκύμων ἐνδεής τρέφω , διαφθείρω ὁ κυέω . εἰ δέ ἐκεῖνος στοχάζομαι ἐκτενής προσφέρω αὐτός , κίνδυνος ἀποβάλλω ὁ κύω . διά οὗτος μέν ὁ τρίμηνος καί τετράμηνος μάλα διασῴζω ὁ ἄλλος . ὁ δέ οὖν νῦν πρόκειμαι κατά ὁ λόγος γυνή καί ὁ ὅρος λευκός καί οὐ ἄχροος εἰμί ὅμως γίγνομαι σῴζω διά ῥώμη φύσις , ὅστις ἐν νύξ διά ἱδρώς παύω ὁ πυρετός . οὐ μήν βέβαιος γε δυνατός εἰμί γίγνομαι νόσημα κατά ὁ ἑξῆς ἡμέρα ἄχρι ὁ ιαʹ . ἐν ὅς πάλιν μετά ῥῖγος ὑποστρέφω διά ἔμετος καί ἱδρώς κρίνω τέλειος . ἐν γάρ ὁ ἀπό ὁ πέντε ἄχρι ὁ ιαʹ ὁ γίγνομαι σύμπτωμα ὁ νευρώδης εἰμί γένος , οὐ ὁ φλεβώδης ἤ ἀρτηριώδης . ἐν γοῦν ὁ ζʹ , φημί , τρόμος , ὑποκαρόω , μικρός παρακρούω , ὁ δέ γε κατά ὁ φλέψ ἐπί ὁ ἀγαθός εἰμί πέσσω μετά ὁ ἐν ὁ πέντε κρίσις . ἐπί γοῦν ὁ στʹ γράφω οὖρον λεπτός καί προστίθημι ὁ οὐ εὔχροος . καί οὗτος μέν μιμνῄσκω χρήσιμος καί ὁ ὁ πέντε ἡμέρα , ὅπως ἀγωνιστικός κρίσις ἐπιφέρω · καί γάρ ὀλίγος ἔμπροσθεν ἄλλος ἄρρωστος κρίνω διά αἱμορραγία καί νῦν διά ἱδρώς ὁ πρόκειμαι ἐν ὁ λόγος γυνή , καίτοι ὁ νόσημα ἀμφότερος ἄπεπτος κατά ἐκεῖνος ὁ ἡμέρα εἰμί , διό μηδέ τέλειος ποιέω ὁ κρίσις .